ร้านนี้โปรยว่าแป้งดี น้ำตาลน้อย วัตถุดิบดี ขับรถผ่านหลายรอบเเล้ว จึงขอมาลองหน่อย โดยเเต่ก่อนอบขนมตามสั่งหลังๆขายดีจึงเปิดร้านข้างๆ ซึ่งขนมทุกชิ้นที่นี่ค่อนข้างสดใหม่

พิกัด : ซอย Bottom Up แอบจอดในซอยหน้าร้านได้ หรือเดินเข้ามาค่ะ

บรรยากาศ: เป็นร้านเล็กๆจำนวนโต๊ะไม่เยอะมาก เป็นลักษณะคล้ายๆห้องรับเเขก น่ารัก มุ้งมิ้ง สไตล์ข้าวสาลีสุดๆ

บริการ: เจ้าของร้านน่ารัก เป็นกันเองมากเลยค่ะ มีน้ำฟรีด้วย

ขนมที่ชิม

-ไอศกรีมวนิลา รสชาติหวานกำลังดี ได้รสนมสด และหอมวนิลาจากกลิ่นฝักวนิลาไม่ใช่วนิลาสกัด เเต่textureยังไม่ถูกใจเท่าไร

-Florentine Tart เป็นเค้กช็อกโกแลตไร้แป้ง Gluten Free หวานน้อย รสสัมผัสนุ่มๆฟู รสไม่เข้มมาก แต่ไม่หวานจัดจึงถูกใจ ในส่วนของช็อกโกแลตเข้มข้นดีค่ะ

2 อย่างรวมกัน 190฿

โดยรวมเห็นว่าที่นี่เขาดัง Canelè และเลมอนทาร์ต คงต้องมาอีกรอบ เพราะร้านน่ารัก ขนมไม่หวานจัด ราคามาตรฐานค่ะ